Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA otsustas kärpida üle 200 mln USD PO abirahast.
Palestiinlaste juhtkond nimetab seda väljapressimiseks.
Vaatamata viimase kahe nädala suhtelisele vaikusele
Iisraeli-Gaza piiril,
nimetasid Iisraeli kaitseametnikud olukorda ebastabiilseks
seoses lahendamatu ummikseisuga palestiinlaste sisetülis.
Iraani kaitseminister: Iraan jätkab Assadi režiimi toetamist
ja keegi teine ei otsusta
Iraani ja Süüria koostöö iseloomu üle.
USA Välisministeerium teatas Kongressile,
et Trumpi valitsus otsustas kärpida PO abirahast üle 200 mln USD
pärast Gazale ja Läänekaldale määratud USA abi ülevaatamist.
Teates rõhutati fakti, et Gazat valitseb Hamas,
USA poolt terrorirühmituseks määratletud üksus,
mis oli valitsuse otsuse peamiseks põhjuseks.
Vastuseks USA käigule mõistsid PO ametnikud
president Donald Trumpi ja tema valitsuse hukka
palestiinlaste väljapressimise eest.
USA ja president Trumpi valitsus avaldavad palestiina rahvale survet
ja kasutavad väljapressimist.
Otsus kärbib abi, sh oodatud viimased 200 miljonit,
väljapressimise ja ähvarduste poliitikaga,
mida USA harrastab nn "sajandi tehingu" kontekstis.
Valge Maja ametnik lükkas palestiinlaste hukkamõistu tagasi,
öeldes TV7-le, et palestiinlased ei saa tõrjuda kogu USA vahendusrolli
nende konflikti lahendamises Iisraeliga,
keelduda kohtumast Trumpi valitsusametnikega
ja regulaarselt Washingtoni vastu ässitustööd teha,
ning oodata samas USA-lt jätkuvat majandusabi.
Ametniku sõnul on aeg lõpetada palestiinlaste hoiak,
kus nad arvavad, et võivad sülitada neid toitvatele kätele.
Seepärast kavatseb Valge Maja lisaks karmile kärpele PO abirahast
ja eelnevale kärpele
ÜRO palestiinlaste abiorganisatsiooni UNRWA eelarves, teatada peagi,
et pagulasteks tunnustatakse vaid pool miljonit palestiinlast
praegu ÜRO poolt tunnustatava viie miljoni asemel.
Septembris väljakuulutatav käik võtab naasmisõiguse
miljonitelt palestiinlastelt, keda UNRWA peab pagulasteks,
ega luba pagulasstaatust enam pärida,
erinevalt organi senisest poliitikast.
Lisaks kavatsevat USA paluda Iisraelil ümber mõelda
UNRWA mandaadi suhtes Palestiina aladel,
et see ei saaks rahastust araabiamaadelt.
Vaatamata viimase kahe nädala suhtelisele vaikusele
Iisraeli ja Gaza vahel,
nimetasid Iisraeli kaitseametnikud olukorda ebastabiilseks,
seoses lahendamatu ummikseisuga palestiinlaste sisetülis.
Lisaks on võimalused,
et PO on valmis tühistama oma finantsboikotti
Hamasi valitsetavale Gazale ametnike meelest väikesed
ja Iisrael valmistub järgneda võivaks vägivallaks.
Egiptus aga jätkab surveavaldusi nii Hamasile kui PO-le
nende erimeelsuste lahendamiseks.
Nii saabusid palestiinlaste presidendi Abbasi esindajad hommikul Kairosse
kohtuma oma Egiptuse kolleegidega
ja Hamasi ametnikke oodatakse sinna homme.
Iisraeli Riikliku Julgeoleku Nõukogu juhi Meir Ben-Shabbati
erinevad jõupingutused mitmetes kanalites
edendada pikaajalist relvarahulepet Jeruusalemma ja Hamasi vahel
ei kanna tõenäoliselt vilja.
Erinevate raportite järgi ei usu Iisraeli juhtkond,
et kokkulepe oleks võimalik ilma PO osaluseta,
kes olevat teatud hinnangute järgi
huvitatud konfliktist Iisraeli ja Hamasi vahel.
Samas on Iisraeli kaitseminister Lieberman eitanud raportit,
nagu käiksid katsed relvarahu saavutamiseks Hamasiga.
Lieberman ütles külaskäigul Gaza piiri naaberkülla,
et ei osale mingites aruteludes seoses relvarahulepinguga
ning tema nägemuse järgi
on ainsaks vaherahulepinguks tegelik reaalsus.
Iisraeli peaminister Netanyahu lõpetas visiidi Leetu,
kus ta osales muuhulgas Balti Koostöö tippkohtumisel.
Ühisel pressikonverentsil Leedu, Läti ja Eesti peaministritega
ütles Netanyahu, et palus oma kolleegidelt toetust
korrigeerimaks EL foorumitel moonutatud seisukohti Iisraeli suhtes.
Palusin häbenematult oma sõpradelt abi
korrigeerimaks EL-is valitsevat
minu meelest moonutatud positsiooni Iisraeli suhtes.
Ma ei pea silmas EL riike,
seda teeme ise kõigi Euroopa riikidega,
nii suurte kui väikestega,
aga pean silmas organisatsiooni üldiselt.
Arutasime erinevaid viise paremate kokkulepete edendamiseks.
Netanyahu viitas 2015. a Iraani tuumalepingule
kui ühele eriarvamusele Iisraeli ja EL-i vahel.
Üks alu, mida täielikult ei mõisteta, on minu meelest Iraan.
Tuumaleping Iraaniga ähvardas ka Euroopat.
Sest see ei peatanud tuumarelvastumist.
See lasi Iraanil piiramatult uraanirikastamist jätkata.
Mõne aasta pärast avab see tee, mitte tuumapommi juurde,
vaid terve tuumaarsenali juurde.
Samal ajal lisas see ka miljardeid dollareid Iraani rahakohvreisse,
mida kasutati nende enda rahva rõhumiseks Iraanis,
kes selle türannia all kannatavad,
ja Lähis-Ida vallutamise edendamiseks Iraagis, Süürias,
Jeemenis, Liibanonis ja mujal.
Lisaks mõistis Netanyahu EL hukka
18 mln USD suuruse abipaketi eest Iraanile.
Ta nimetas seda mürgiks
Iraani agressiooni kärpimiskatsetele Lähis-Idas.
Selle asemel, et toetada režiimi,
mis on vastuolus kõigega, mida Lääs väärtustab,
õhutas Netanyahu maailma, sh EL-i,
ühinema vastuseisus Iraani pahatahtlikule tegevusele
ja kehtestama uued rahvusvahelised sanktsioonid.
Süürias kuulutas Iraani kaitseminister Amir Hatami,
et regiooni julgeoleku tagamiseks jätkab Iraan Assadi režiimi toetamist.
Lisaks kinnitas Hatami Damaskust külastades,
et keegi teine ei otsusta Iraani ja Süüria koostöö loomuse üle.
Hatami avaldus kõlas vastuseks Moskvas, Washingtonis
ja Jeruusalemmas peetavatele aruteludele
seoses Iraani sõjalise kohaloluga Iisraeli põhjapiiril Süürias.
Iisraeli ametnikud on mures Iraani kasvava mõju pärast Süürias
ja süüdistavad Iraani plaanis juudiriigi piiril kanda kinnitada,
mis Iisraeli jaoks on vastuvõetamatu.
Süüria president Assad rõhutas aga Iraani kaitseministrile,
et on tähtis jätkata koordineerimist kahe riigi vahel.
Ta mainis ka USA poliitikat Iraani tuumaprogrammi suhtes
ning Venemaale kehtestatud sanktsioone,
mis Assadi arvates õigustab opositsiooniriikide telje strateegiat.
Aitäh vaatamast!
Meid näeb ka internetis aadressil tv7israelnews.com või tv7.fi
Teisi uudiseid leiab meie Facebooki lehelt
või YouTube'i kanalilt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri